text: [{"text_idx": "#000000", "text": "Hanus Mortensen kann gerast lykilin, sum vit opna KI\u0301 verjuna vi\u00f0 . Hann hevur sp\u00e6lt v\u00e6l, si\u0301\u00f0an hann fekk m\u00f8guleikan, og kann bru\u0301kast a\u0301 fleiri pla\u0301ssum a\u0301 li\u00f0num. A\u00f0rir spennandi leikarar eru to\u0301 eisini kla\u0301rir til at taka av."}, {"text_idx": "#000001", "text": "Nu\u0301 ymsu kappingarnar av a\u0301lvara eru byrja\u00f0ar, stendur enn eitt vikuskifti, vi\u00f0 einari ru\u0301gvu av dystum, fyri framman. Enn eru U-8 og U-10 hja\u0301 gentum og dreingjum ikki byrja\u00f0i, men \u00f8ll hini li\u00f0ini hja\u0301 ungdo\u0301msdeildini kappast leygardagin, umframt at 3.Deild, 2.Deild og Effodeildin eisini skulu sp\u00e6la sama dag. Ors\u00f8kin til at eisini Effodeildin sp\u00e6lur leygardagin er tann, at 2. umfar av L\u00f8gmansteypakappingini ver\u00f0ur sp\u00e6lt o\u0301nsdagin. FSF hava sostatt tiki\u00f0 h\u00e6dd fyri hesum, og lagt fimta umfar av Effodeildini til leygardagin.\nGo\u0301\u00f0 undirt\u00f8ka hja\u0301 U-12 dreingjunum\nFyrsta kappingin hja\u0301 U-12 var si\u0301\u00f0sta vikuskifti a\u0301 Argjum og a\u0301 Toftum, og leygardagin ver\u00f0ur so tann n\u00e6sta kappingin sp\u00e6ld. Hesafer\u00f0 gongur lei\u00f0in u\u0301t a\u0301 Argir og til Streymnesar, og vit ver\u00f0a enn betur manna\u00f0i, enn vit vo\u0301ru seinast.\nTa\u00f0 eru heili 19 b\u00f8rn i\u0301 U-12 aldursbo\u0301lkinum, og ta\u00f0 er sera positivt. Vit hava eisini fingi\u00f0 go\u0301\u00f0an styrk u\u0301r Hvalba, ha\u00f0ani fimm dreingir eru komnir. Teir hja\u0301lpa v\u00e6l til, og eru eisini sera raskir."}, {"text_idx": "#000002", "text": "Millum allar dreingirnar er eisini ein genta, og hon er minst li\u0301ka r\u00f8sk sum dreingirnar, um ikki enn raskari. Hon hevur veri\u00f0 vi\u00f0 okkum, li\u0301ka si\u0301\u00f0an vit byrja\u00f0u at sp\u00e6la i\u0301 U-8, og fram til i\u0301 summar, kemur Kristin Petra H\u00f8jsted at vera vi\u00f0 hja\u0301 dreingjunum. Eftir summarste\u00f0gin, fer Kristin at royna seg a\u0301 gentuli\u00f0num hja\u0301 ROYN, har fleiri a\u00f0rar av Tv\u00f8royri eisini sp\u00e6la. Upprunaliga vo\u0301ru fleiri gentur, sum eisini sp\u00e6ldu saman vi\u00f0 dreingjunum, men t\u00e6r eru allar farnar til Hvalbiar at sp\u00e6la.\nVit fara at ynskja henni allan bli\u0301\u00f0an byr framyvir, og heldur hon a\u0301 at kempa, sum hon so fyrimyndarliga ger, so kemur hon vi\u00f0 statsgaranti a\u0301 landsli\u00f0i\u00f0 um n\u00f8kur a\u0301r."}, {"text_idx": "#000003", "text": "U-14 hja\u0301 dreingjum skuldu upprunaliga sp\u00e6la heimadyst mo\u0301ti KI\u0301b leygardagin, men klaksvi\u0301kingar hava by\u0301tt um pla\u0301ss vi\u00f0 FC Su\u00f0uroy, sum onkursvegna var komi\u00f0 i\u0301 skeivan bo\u0301lk fra\u0301 byrjan. Su\u00f0uroyarli\u00f0ini skuldu upprunaliga kappast i\u0301 \u00f8kisbo\u0301lkinum, men onkursvegna var ein misskiljing farin fram. Feilurin er nu\u0301 r\u00e6tta\u00f0ur, og leygardagin sp\u00e6la U-14 li\u00f0ini hja\u0301 TB/Royn og FC Su\u00f0uroy. spennandi ver\u00f0ur at si\u0301ggja, um okkara framhaldandi fara at megna at sp\u00e6la tann go\u0301\u00f0a fo\u0301tbo\u0301ltin, vit \u00f8ll vita, at teir duga. Li\u00f0i\u00f0 hevur, at kalla, ikki veri\u00f0 fullmanna\u00f0 til ein einasta dyst enn, men nu\u0301 byrja leikararnar at koma fyri seg aftur, og ho\u0301purin byrjar at li\u0301kjast n\u00f8krum spennandi. Dysturin byrjar kl. 12 a\u0301 Sk\u00f8r\u00f0unum i\u0301 Hvalba."}, {"text_idx": "#000004", "text": "Eftir at hava vent einari ke\u00f0iligari gongd i\u0301 fyrstu dystunum, til seinasta dyst at vinna sto\u0301rt a\u0301 u\u0301tiv\u00f8lli, byrjar at si\u0301ggja gott u\u0301t aftur hja\u0301 U-16 dreingjunum. Dystur teirra um vikuskifti\u00f0, ver\u00f0ur a\u0301 Ska\u0301la, ho\u0301ast mo\u0301tst\u00f8\u00f0uli\u00f0i\u00f0 eitur Vi\u0301kingur. Ors\u00f8kin til, at dysturin er fluttur inn a\u0301 Ska\u0301la, er tann, at v\u00f8llurin i\u0301 G\u00f8tu er fult booka\u00f0ur, me\u00f0an teirra seinni v\u00f8llur i\u0301 Leirvi\u0301k ver\u00f0ur umv\u00e6ldur i\u0301 skrivandi stund. Avtala er fingin i\u0301 lag vi\u00f0 Ska\u0301la, og sostatt ver\u00f0ur sp\u00e6lt har inni i\u0301 sta\u00f0in. Dysturin byrjar leygardagin kl 14."}, {"text_idx": "#000005", "text": "3. Deild eru v\u00e6l vi\u00f0\nFyri fyrstu fer\u00f0 i\u0301 n\u00f8kur a\u0301r, hava TB aftur eitt li\u00f0 i\u0301 3.Deild. Ta\u00f0 vo\u0301ru so \u00f8\u00f0iliga no\u0301gvir leikarar, sum byrja\u00f0u at venja, og ti\u0301 var\u00f0 mett, at eitt li\u00f0 ma\u0301tti meldast til kappingina i\u0301 3.Deild.\nKappingin er skipa\u00f0 eitt sindur \u00f8r\u00f0vi\u0301si, enn hinar kappingarnar hja\u0301 teimum vaksnu. Ta\u00f0 er nevnuliga solei\u00f0is, at kappingin er skipa\u00f0 i\u0301 seks bo\u0301lkar, hv\u00f8r vi\u00f0 fy\u0301ra li\u00f0um. Hesi sp\u00e6la so innanhy\u0301sis, tv\u00e6r fer\u00f0ir mo\u0301ti hv\u00f8r \u00f8\u00f0rum, og so ver\u00f0ur gj\u00f8rt upp. Nummar eitt og tvey u\u0301r hv\u00f8rjum bo\u0301lki fara so i\u0301 einum finalubo\u0301lki, me\u00f0an li\u00f0ini sum enda\u00f0u sum nummar 3 og 4, fara at sp\u00e6la i\u0301 einari kapping fyri seg.\nHigartil hevur kappingin hilnast v\u00e6l hja\u0301 TB, og eftir at hava sp\u00e6lt tveir dystir a\u0301 u\u0301tiv\u00f8lli, og ein i\u0301 Va\u0301gi, hevur TB fingi\u00f0 4 stig. Li\u00f0ini, i\u00f0 eru saman vi\u00f0 TB i\u0301 bo\u0301lki D, eru; VI\u0301KINGUR a, I\u0301F og B68.\nN\u00e6sti dysturin hja\u0301 TB ver\u00f0ur leygardagin i\u0301 Hvalba, ta\u0301 Vi\u0301kingur vitja. Dysturin byrjar kl 14."}, {"text_idx": "#000006", "text": "2. Deildarli\u00f0i\u00f0 hja\u0301 TB hevur ikki fingi\u00f0 byrjanina, teir vo\u0301na\u00f0u at fa\u0301a, og eftir tveir 0-2 o\u0301sigrar, skulu teir leygardagin royna at venda gongdini i\u0301 Havn, har samanlagda Giza/Hoyvi\u0301k taka mo\u0301ti. Heimali\u00f0i\u00f0 er a\u0301 odda i\u0301 deildini, og eru higartil o\u0301sigra\u00f0ir. Skal TB ti\u0301 gera s\u00e6r nakra vo\u0301n um, at fa\u0301a eitt hampuligt u\u0301rslit su\u00f0ur aftur vi\u00f0, ma\u0301 leggjast no\u0301gv fyri, og kempast ma\u0301 av \u00f8llum alvi."}, {"text_idx": "#000007", "text": "TB skal a\u0301 vitjan vi\u00f0 Dju\u0301pumy\u0301ru i\u0301 Klaksvi\u0301k leygardagin, og ta\u00f0 ver\u00f0ur uttan iva ein spennandi dystur. KI\u0301 eru vanliga sterkir a\u0301 heimav\u00f8lli, og ti\u0301 skal hegni, gott a\u0301r\u00e6\u00f0i og dirvi til, hja\u0301 okkara, fyri at koppa bla\u0301u bylgjuni. Bert eitt stig er a\u0301 muni millum li\u00f0ini, og ta\u00f0 er umra\u0301\u00f0andi, at vit fa\u0301a eitt gott u\u0301rslit su\u00f0ur vi\u00f0.\nOkkara skulu ikki leggja dent a\u0301 Kristoffur Jakobsen, Hjalgri\u0301m Eltt\u00f8r og hvat teir enn eita...Heldur eiga vit at du\u0301va a\u0301 egna styrki, og veruliga taka m\u00f8guleikarnar.\nOnkur dragist vi\u00f0 snuddir, og hava ikki vant vi\u00f0 fullari megi i\u0301 vikuni, men enn er o\u0301v ti\u0301\u00f0liga at siga, um teir ver\u00f0a kla\u0301rir til dystin leygardagin.\nNu\u0301 skal ta\u00f0 ver\u00f0a dreingir, dri\u0301vi\u00f0 a\u0301"}]